איזייה סוואן

איזייה סוואן (באנגלית: Isaiah Swann; נולד ב-10 בפברואר 1985 בקליפורניה, ארצות הברית) הוא כדורסלן אמריקאי המשחק בעמדות הרכז והקלע. גובהו 1.88 מטר.

סוואן שיחק באוניברסיטת המדינה של פלורידה במשך שנתיים, והעמיד ממוצעים של 10.3 נקודות, 3 ריבאונדים ו-3.1 אסיסטים למשחק בעונתו הראשונה, ו-11.8 נקודות, 3.1 ריבאונדים ו-2.9 אסיסטים למשחק בעונתו השנייה.

את קריירת הבוגרים שלו החל סוואן באיטליה, בקבוצת אימולה מהליגה השנייה, במדיה העמיד ממוצעים של 13.5 נקודות, 2.8 ריבאונדים ו-3.1 אסיסטים למשחק, אך שוחרר לאחר 15 משחקים. לאחר מכן עבר ללגאה סקפאטי מאותה הליגה, אבל שוחרר גם ממנה לאחר משחק אחד בלבד.

במרץ 2009 חתם סוואן בהפועל גלבוע גליל מליגת העל הישראלית, במדיה שיחק 14 משחקים בהם קלע 7.1 נקודות, הוריד 2.3 ריבאונדים ומסר 1.1 אסיסטים בכ-19 דקות בממוצע למשחק. ב-4 ביוני 2009, חתם סוואן על חוזה לעונת נוספת בגלבוע גליל.

בעונת 2009/2010 זכה סוואן באליפות ישראל עם הפועל גלבוע/גליל לאחר ניצחון בתוצאה 90-77 על מכבי תל אביב בגמר הפיינל פור.

בעונת 2010/2011 חתם סוואן בקבוצת ריו גראנדה וואלי ווייפרס מליגת ה-NBDL. 

ב-4 בדצמבר 2010 חזר סוואן לישראל וחתם בקבוצת הכדורסל מכבי ראשון לציון.

בקיץ 2011 חתם ברטיופארם אולם.

בקיץ 2012 חתם ברויאל האלי גזיאנטפ.

בקיץ 2013 חתם בבראונשווייג פנטומס מליגת העל הגרמנית.

בקיץ 2014 חתם שוב במכבי ראשון לציון לעונה אחת.

בקיץ 2015 חתם במכבי אשדוד לעונה אחת.

קישורים חיצוניים

 דף השחקן באתר מנהלת ליגת העל

הערות שוליים

כדורסלני ריו גראנדה ואלי וייפרס
כדורסלני הפועל גלבוע גליל
כדורסלני מכבי ראשון לציון
כדורסלני מכבי אשדוד
כדורסלני רטיופארם אולם
כדורסלני גזיאנטפ
כדורסלנים אפרו-אמריקאים
כדורסלנים אמריקאים
כדורסלני לובן בראונשווייג
קליפורניה: כדורסלנים
אמריקאים שנולדו ב-1985